

**ПРИЛОЖЕНИЕ**

**План за действие на ЕС за периода 2017—2019 г.**

**Преодоляване на разликата в заплащането на жените и мъжете**

**СПИСЪК НА ДЕЙСТВИЯТА С ГРАФИК И УЧАСТНИЦИ:**

|  |  |  |  |
| --- | --- | --- | --- |
| Действия | Цели / Условия | График | Участници |
| Действие 1: Подобряване на прилагането на принципа за равно заплащане | | | |
| 1 - Оценка на възможността за внасяне на изменения в преработената Директива 2006/54/ЕО за равенство между половете | Доказателства за необходимостта от укрепване на действащата правна уредба и засилване на нейното прилагане:  • Укрепване на правоприлагащата функция на органите по въпросите на равенството  • Подобряване на санкциите и обезщетението за жертвите  • Осигуряване на равенство между половете в системите за професионално пенсионно осигуряване  • Гарантиране на прозрачност относно заплащането | Есента на 2018 г. | Европейска комисия |
| 2 - Приемане на доклад относно националните мерки, приети въз основа на член 157, параграф 4 от ДФЕС, предвиждащи специфични придобивки за улесняване на упражняването на професионална дейност от недостатъчно представения пол или за предотвратяване или компенсиране на неблагоприятното положение в професионалното развитие. | Задължение съгласно член 31, параграф 2 от преработената Директива за равенство между половете | 2019 г. | Европейска комисия |
| 3 - Съвместна работа с EQUINET, Консултативния комитет за равни възможности на жените и мъжете и Групата на високо равнище за интегриране на проблематиката на равенството между половете | По-добро прилагане на принципа за равно заплащане в държавите членки | текущо | Европейска комисия  EQUINET  Национални органи |
| Действие 2: Борба със сегрегацията в професиите и секторите | | | |
| 4 - Подкрепа за транснационални проекти, насочени към преодоляване на стереотипите и сегрегацията | - Програма „Права, равенство и гражданство“ за периода 2014—2020 г.  - Европейски социален фонд (ЕСФ)  - Програма „Еразъм +“ | 2014—2020 г. | Европейска комисия  Държави членки |
| 5 - Организиране на конференции въз основа на резултатите от проектите за борба със стереотипите и сегрегацията | - Подготвителна конференция  - Заключителна конференция | 2018 г.  2019 г. | Европейска комисия  Национални органи  Основни заинтересовани страни |
| 6 - Поддържане на платформата на ЕС за хартите на многообразието и стартиране на редовен обмен на най-добри практики сред дружествата | - Премахване на половата сегрегация | текущо | Европейска комисия  Национални органи  Основни заинтересовани страни |
| 7 - Финансиране на проекти по места, поставящи под съмнение стереотипите, под ръководството на общности в областта на образованието и обучението | - програма „Еразъм +“ | текущо | Европейска комисия  Национални органи  Основни заинтересовани страни |
| 8 - Предоставяне на инструменти за насърчаване на институционални промени, които могат да стимулират постигането на равенство в научната кариера, и подчертаване на постиженията на жените в науката благодарение на наградата на ЕС за жени новатори | - Равенство между половете в академичната и научноизследователската сфера | текущо | Европейска комисия  Европейски институт за равенство между половете |
| 9 - Стартиране на платформа на ЕС за промяна с цел да се повиши заетостта на жените и да се увеличат равните възможности в транспортния сектор | - Обмен на добри практики и публикуване на конкретни действия в полза на заетостта на жените в транспорта  - Публикуване на проучване относно икономическите аргументи в полза на увеличаване на заетостта на жените в транспорта | декември 2017 г.  2018 г. | Европейска комисия  Национални органи  Основни заинтересовани страни |
| 10 - Подкрепа за партньорското обучение в държавите членки относно кариерата на учителите и училищните ръководители; подкрепа за събирането на данни относно възнагражденията на учителите и насърчаване на държавите членки да предприемат действия за премахване на недостатъчното възнаграждение в този сектор | - Програма за образование и обучение до 2020 г.  - Европейски секторен социален диалог в областта на образованието  - Програма „Еврика“ в сътрудничество с ОИСР | текущо  текущо | Европейска комисия  Национални органи  Основни заинтересовани страни |
| Действие 3: Преодоляване на „стъкления таван“: борба с вертикалната сегрегация | | | |
| 11 - Продължаване на работата за приемане на предложението на Комисията за директива за подобряването на баланса между половете сред директорите на дружества, допуснати до борсова търговия, и наблюдение на изпълнението на политиките за многообразие във връзка с равнопоставеността на половете в управителните съвети в най-големите дружества на ЕС, допуснати до борсова търговия | - Работа за приемане на предложението на Комисията | текущо | Европейска комисия  Съвет  Европейски парламент  Национални органи |
| 12 - Финансиране на проекти, насочени към подобряване на баланса между половете в икономическите позиции на всички управленски равнища | - програма „Права, равенство и гражданство“ | текущо | Европейска комисия  Национални органи  Основни заинтересовани страни |
| 13 - Насърчаване на правителствата да приемат стратегии с конкретни мерки, които да гарантират подобряването на баланса между половете при вземането на решения, провеждане на диалог със социалните партньори и секторните регулаторни органи за насърчаване/приемане на съответните мерки | - Продължаване на диалога със социалните партньори   * Изпълнение на проекти, насочени към подобряване на баланса между половете на позиции, свързани с вземането на решения * Подкрепа за национални конкретни мерки, водещи до по-добро представяне на недостатъчно представения пол в процеса на вземане на решения * Провеждане и подкрепа на диалога със секторните регулаторни органи | Текущо | Европейска комисия  Социални партньори  Национални органи  Регулаторни органи |
| Действие 4: Противодействие на отрицателните ефекти, свързани с полагането на грижи | | | |
| 14 - Изпълнение на инициативата за равновесие между професионалния и личния живот | - Стремеж съзаконодателите да приемат бързо Директивата за равновесие между професионалния и личния живот за родителите и лицата, полагащи грижи, както и предприемане на незаконодателните действия, предвидени в съобщението | текущо | Европейска комисия  Съвет  Европейски парламент |
| Действие 5: По-добро използване на уменията, усилията и отговорностите на жените | | | |
| 15 - Предприемане на действия за по-доброто признаване на уменията във всички сектори | - Нова програма за умения | текущо | Европейска комисия  Национални органи  Основни заинтересовани страни |
| 16 - Повишаване на осведомеността за недискриминиращи по признак пол системи за категоризиране | - Продължаване на усилията за повишаване на осведомеността относно значението на недискриминиращи по признак пол системи за професионално категоризиране, за да се гарантира равно заплащане  - Публикуване и широко разпространяване на актуализирано ръководство за недискриминираща по признак пол система за професионално оценяване и категоризиране | текущо  2018 г. | Европейска комисия  Национални органи  Основни заинтересовани страни |
| Действие 6: Да разкъсаме мъглата: разкриване на неравенствата и стереотипите | | | |
| 17 - Редовно докладване за промените във връзка с разликата в заплащането, доходите и пенсиите на жените и мъжете в Европа; включване на перспективата за равенство между половете в доклада за адекватността на пенсиите от 2018 г. | - Годишен доклад относно равенството между жените и мъжете  - Данни относно „коригираната“ разлика в заплащането на жените и мъжете  - Евробарометър относно разликата в заплащането на жените и мъжете и прозрачността относно заплащането | Международен ден на жената  2017/2018 г.  Европейски ден на равното заплащане 2017 г. | Европейска комисия |
|  | - Публикуване на доклад относно прилагането на равно заплащане  - Публикуване на доклад за адекватността на пенсиите от 2018 г. | Европейски ден на равното заплащане 2017 г.  2018 г. |  |
| 18 - Стартиране на работата за по-добра оценка на равенството между половете в икономиката на сътрудничеството | - Оценка на равенството между половете в икономиката на сътрудничеството | 2018 г. | Европейска комисия |
| Действие 7: Привличане на обществено внимание и информиране за разликата в заплащането на жените и мъжете | | | |
| 19 - Повишаване на осведомеността за разликата в заплащането на жените и мъжете | - Европейски ден на равното заплащане | Всяка година | Европейска комисия |
| 20 - Публикуване и разпространяване през 2018 г. на актуализирано ръководство за съдебната практика относно принципа за равно заплащане | - Актуализиране и публикуване на актуализирано ръководство за съдебната практика на Съда на ЕС относно принципа за равно заплащане | 2018 г. | Европейска комисия |
| 21 - Изготвяне и разпространяване на актуализирано ръководство за най-добри практики | - Изготвяне и широко разпространяване на актуализирано ръководство за най-добрите практики, в което да бъдат отразени последните действия, предприети от държавите членки, за да гарантират прилагането на равното заплащане | 2018 г. | Европейска комисия |
| Действие 8: Оказване на помощ: насърчаване на партньорствата за преодоляване на разликата в заплащането на жените и мъжете | | | |
| 22 - Организиране на семинари за взаимно обучение, посветени на въпросите, свързани с разликата в заплащането на жените и мъжете, включително целева подкрепа за социалните партньори | - Продължаване на работата по организиране на семинари за взаимното обучение за правителствени представители, посветени на разликата в заплащането, доходите и пенсиите на жените и мъжете и основните причини за нея  - Подкрепа за взаимното обучение и изграждането на капацитет на социалните партньори, дружествата и други заинтересовани страни за преодоляване на разликата в заплащането на жените и мъжете | текущо | Европейска комисия  Национални органи  Социални партньори  Основни заинтересовани страни |
| 23 - Предоставяне на финансова подкрепа за държавите членки, склонни да намалят разликата в заплащането на жените и мъжете | - програма „Права, равенство и гражданство“ за периода 2014—2020 г. | текущо | Европейска комисия  Национални органи  Основни заинтересовани страни |
| 24 - По-нататъшно проследяване на разликата в заплащането на жените и мъжете в контекста на европейския семестър | - Европейски семестър | текущо | Европейска комисия  Национални органи |